google/wiki40b huggingface dataset:
Ούλρικ Χριστιανός Γκύλντενλιβε (1630-1658)

Βιογραφία

Ήταν το τρίτο από τα νόθα τέκνα του Χριστιανού Δ΄ της Δανίας και της υπηρέτριας του δωματίου του Βίμπεκε Κρούζε. Τα νόθα τέκνα των βασιλέων της Δανίας είχαν το επώνυμο Γκύλντενλιβε (Χρυσός λέων). Να μη συγχέεται με τον ομώνυμο μικρανεψιό του.
Το 1645 του δόθηκε η ιδιοκτησία Σκίννερουπ γκορτ από τον πατέρα του. Δεν απογοητεύτηκε από το ότι το αγρόκτημα ήταν εγκαταλελειμμένο και ξαναέκτισε την κώμη. Τη μετονόμασε σε Ούλρικσχολμ και ακολούθως έγινε κόμης.
Έγινε στρατηγός του βασιλείου και γενικός διοικητής του στρατού κατά τον Δανο-Σουηδικό Πόλεμο του 1657-1658. Ο Ούλρικ οδήγησε ένα σώμα νεαρών στρατιωτών εναντίον του Σουηδικού στρατού κατά την πορλιορκία της Κοπεγχάγης το 1658. Αργότερα οι Σουηδοί εισέβαλαν στο Κάλλεμποντστραντ στην Κοπεγχάγη, όπου ήταν το στρατηγείο του. Δόθηκε αιματηρή μάχη με τους Δανο-Ολλανδούς εναντίον των Σουηδο-Γερμανών επιτιθεμένων. Ο Γκύλντενλιβε σκοτώθηκε από πολλούς εχθρικούς πυροβολισμούς· ήταν 28 ετών.

Υστεροφημία

Οι οδοί Γκύλντενλιβεσγκάντε στην Κοπεγχάγη και την Οντένσε ονομάστηκαν από αυτόν. Τον θυμούνται όλοι, ευγενείς και αγρότες, ως έναν από τους κυριότερους στρατιωτικούς διοικητές της Δανίας. Ο ανιψιός του Χριστιανός Ε΄ της Δανίας έδωσε σε έναν (νόθο) γιο του το ίδιο όνομα: Ούλρικ-Χριστιανός ο νεότερος.
33η Μεραρχία Γρεναδιέρων SS «Καρλομάγνος»

Λεγεώνα των Γάλλων εθελοντών

Η αρχική εθελοντική Γαλλική μονάδα στο Γερμανικό Στρατό ήταν η Λεγεώνα των Γάλλων εθελοντών κατά του μπολσεβικισμού (Γαλλική: Légion des Volontaires Français contre le Bolchévisme ή LVF). Το LVF ήταν επίσης γνωστό από την επίσημη γερμανική του ονομασία, το 638ο Σύνταγμα Πεζικού (Infanterieregiment 638). Το LVF προσλήφθηκε κυρίως από Γάλλους  Φασίστες και άντρες μεταξύ Γάλλων  αιχμαλώτων πολέμου. Το LVF έλαβε 13.400 αιτούντες, αλλά πολλοί απομακρύνθηκαν και 5.800 τοποθετήθηκαν στους καταλόγους. Η LVF στη Γαλλία, φορούσε μια χακί γαλλική στρατιωτική στολή και στο κολάρο τους ήταν ο αριθμός τάγματος. Έξω από τη Γαλλία έπρεπε να φορούν την κανονική στολή του Γερμανικού Στρατού με τα χρώματα της  γαλλικής σημαίας με τη λέξη Γαλλία ή LVF να το διακρίνει. Μέχρι τον Οκτώβριο του 1941, υπήρχαν δύο τάγματα των 2.271 ανδρών που είχαν 181 αξιωματικούς. Πολέμησαν κοντά στη Μόσχα το Νοέμβριο του 1941 ως τμήμα του 7ης μεραρχίας πεζικού. Το LVF έχασε τους μισούς στρατιώτες τους σε δράση και από τον παγετό. Ταυτόχρονα, σχηματίστηκε μια άλλη μονάδα στη Γαλλία, το La Légion Tricolore (Tricolor Regiment), αλλά η μονάδα αυτή απορροφήθηκε στην LVF έξι μήνες αργότερα.
Ο Γάλλος διοικητής του LVF, συνταγματάρχης Roger Labonne, αντικαταστάθηκε στα μέσα του 1942 και η μονάδα συνδέθηκε με διάφορα γερμανικά τμήματα μέχρι τον Ιούνιο του 1943, όταν ανέλαβε τη διοίκηση ο συνταγματάρχης Edgar Puaud. Το LVF ανέλαβε δράση στην Ουκρανία κατά τη διάρκεια αυτής της περιόδου. Στις αρχές του 1944, η μονάδα συμμετείχε και πάλι σε καθήκοντα ασφαλείας (Bandenbekämpfung) και τον Ιούνιο του 1944, ο LVF ανέλαβε δράση όταν το μέτωπο του Γερμανικού Στρατού κατέρρευσε κάτω από την καλοκαιρινή επίθεση του Κόκκινου Στρατού.

Μεραρχία Καρλομάγνος

Τον Φεβρουάριο του 1945, η μονάδα αναβαθμίστηκε επισήμως σε ένα τμήμα και μετονομάστηκε σε 33η μεραρχία γραναδιέρων Βαφφεν ΣΣ "Καρλομάγνος" με δύναμη 7.340 ανδρών. Η Μεραρχία Καρλομάγνος στάλθηκε για να πολεμήσει τον  Κόκκινο Στρατό στην Πολωνία, αλλά στις 25 Φεβρουαρίου δέχτηκε επίθεση στο Hammerstein (σημερινό Czarne) στην Πομερανία, από στρατεύματα του λευκορωσικού μετώπου.
Μια νέα προσπάθεια προσλήψεων στη Γαλλία του Βισύ προσέλκυσε 3.000 υποψήφιους, κυρίως μέλη συμμαχικών πολιτοφυλακών και φοιτητών. Οι επίσημες απαιτήσεις ήταν ότι ο στρατολογημένος έπρεπε να είναι απαλλαγμένος από εβραϊκό αίμα μεταξύ 20 και 25 ετών.
Γεώργιος Μηνιάτης

Βιογραφία

Γεννήθηκε στο Αργοστόλι το 1823 και στη συνέχεια μετά τις πρώτες σπουδές του στα Επτάνησα μετέβη στην Ιταλία όπου σπούδασε ζωγραφική παραμένοντας εκεί μέχρι τον θάνατό του. Παράλληλα με τη ζωγραφική ασχολήθηκε και με τη δημοσιογραφία: διετέλεσε ανταποκριτής και σχεδιαστής των Εικονογραφημένων Νέων του Λονδίνου. Επίσης υπήρξε και μέλος του Διεθνούς Συνεδρίου Στατιστικής, στη Φλωρεντία.
Από τα ζωγραφικά του έργα που έχουν θέματα κυρίως ιστορικά και θρησκευτικά ξεχωρίζουν τα: «Οι Σουλιώτες κατά των Τούρκων», «Μάρκος Μπότσαρης», «Το πρώτο κύμα της δημιουργίας», κ.ά..
Σύζυγός του ήταν η σπουδαία στην εποχή της λογία και συγγραφέας Μαργαρίτα Μηνιάτη.
Κύπελλο Ιντερτότο 1967

Στο Κύπελλο Ιντερτότο 1967 ήταν η πρώτη διοργάνωση στην οποία δεν υπήρχαν νοκ-άουτ γύροι και έτσι δεν υπήρξε για πρώτη φορά τελικός νικητής. Η διοργάνωση επεκτάθηκε, με 48 ομάδες και 12 ομίλους σε σχέση με τις 40 ομάδες και τους 10 ομίλους προηγουμένως. Η Δανία συμμετείχε για πρώτη φορά. Η Ρουχ Χόρζοβ είχε την καλύτερη επίδοση με 12 βαθμούς.

Ομίλοι

Οι ομάδες διαχωρίστηκαν σε 14 ομίλους. Οι όμιλοι της περιοχής Α είχαν από 4 ομάδες και οι όμιλοι από την περιοχή Β είχαν από 6 ομάδες. Οι ομάδες από το Βέλγιο, την Ιταλία, την Ολλανδία, την Ισπανία και την Πορτογαλία τοποθετήθηκαν από στη περιοχή Α και οι ομάδες από την Ανατολική Γερμανία και τη Δανία τοποθετήθηκαν στην περιοχή Β. Οι ομάδες από τη Δυτική Γερμανία, την Αυστρία, τη Σουηδία, την Πολωνία, τη Τσεχοσλοβακία και την Ελβετία τοποθετήθηκαν και στις δύο περιοχές.

Εγκατάλειπη των νοκ-άουτ γύρων

Οι φάση των ομίλων διεξαγόταν πάντα κατά τη διάρκεια των καλοκαιρινών διακοπών, με τους γύρους νοκ-άουτ να διεξάγονται όταν οι ομάδες μπορούσαν να τους εντάξουν κατά τη διάρκεια της νέας ποδοσφαιρικής περιόδου. Ωστόσο, αυτό άρχισε να προκαλεί προβλήματα. Αρχικά, οι ομάδες συχνά δύσκολα συμφωνούσαν στις ημερομηνίες και το τουρνουά δεν τελείωνε στον προγραμματισμό χρόνο του. Για παράδειγμα, ο τελικός του 1964-65 δεν έγινε μέχρι τις αρχές Ιουνίου, ένα χρόνο μετά την έναρξη των παιχνιδιών της φάσης των ομίλων. Το Κύπελλο Ιντερτότο 1963-64 και το Κύπελλο Ιντερτότο 1965-66 ολοκληρώθηκαν στα τέλη Μαΐου.
Ο δεύτερος λόγος ήταν η επιμονή της UEFA ότι όποια ομάδα λάμβανε μέρος στο Κύπελλο Πρωταθλητριών Ομάδων Ευρώπης ή στο Κύπελλο Κυπελλούχων Ευρώπης (ποδόσφαιρο) δεν μπορούσαν να συμμετάσχουν σε άλλη ευρωπαϊκή διοργάνωση μετά τις καλοκαιρινές διακοπές. Αυτό σήμαινε ότι οι ομάδες που προκρίνονταν από τη φάση των ομίλων του Ιντερτότο, αλλά συμμετείχαν και σε μία από τις διοργανώσεις της ΟΥΕΦΑ, έπρεπε να μην αγωνιστούν στις φάσεις νοκ-άουτ του Ιντερτότο (μέχρι να αποκλειστούν από τις διοργανώσεις της ΟΥΕΦΑ]] ή να αποσυρθούν οικειοθελώς.
Ο τρίτος λόγος ήταν η αξία της συμμετοχής στη φάση των νοκ-άουτ. Ενώ η συμμετοχή στον τελικό θεωρείτο ένα αξιέπαινο επίτευγμα, ο κύριος σκοπός του τουρνουά, για τις περισσότερες ομάδες που συμμετείχαν, ήταν η ενασχόληση με το ποδόσφαιρο κατά τη νεκρή καλοκαιρινή περίοδο. Επιπρόσθετα, η διοργάνωση εντός και εκτός νοκ-άουτ αγώνων κατά τη διάρκεια της νέας περιόδου ήταν δύσκολη, δαπανηρή και σχετικά ανούσια εάν η ομάδα αποκλειόταν πριν τα τελικά ή τα ημιτελικά.
Σαν αποτέλεσμα, οι νοκ-άουτ αγώνες εγκαταλείφθηκαν και για 3 συνεχόμενες δεκαετίας δεν υπήρχαν νικητές του κυπέλλου. Οι ομάδες κέρδιζαν χρηματικό έπαθλο, ανάλογα με τη θέση τους στον όμιλο, όπως και προηγουμένως.

Όμιλοι

Οι ομάδες διαχωρίστηκαν σε 12 ομίλους των 4 ομάδων. Υπήρχαν 4 όμιλοι από την περιοχή Α και 8 από την περιοχή Β. Το Βέλγιο, η Γαλλία και η Ολλανδία είχαν ομάδες στην περιοχή Α. Η Αυστρία, η Τσεχοσλοβακία, η Δανία, η Ανατολική Γερμανία, η Πολωνία, η Σουηδία και η Δυτική Γερμανία είχαν ομάδες στην περιοχή Β. Οι ομάδες απο την Ελβετία τοποθετήθηκαν και στις δύο περιοχές.
Μητροπολίτης Ιεραπύτνης και Σητείας Κύριλλος Διαμαντάκης

Βιογραφικά Στοιχεία

O Μητροπολίτης Κύριλλος γεννήθηκε στις Κάτω Ασίτες Ηρακλείου το 1971. Μαθήτευσε στο Γυμνάσιο Αγίου Μύρωνος και ακολούθως στο Γενικό Λύκειο Αγίας Βαρβάρας Ηρακλείου. Σπούδασε στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης.
Στις 24 Ιουνίου 1995, εκάρη Μοναχός της Ιεράς Πατριαρχικής και Σταυροπηγιακής Μονής Παναγίας Ακρωτηριανής και Αγίου Ιωάννου Θεολόγου Τοπλού Σητείας, από τον Γέροντά του Μητροπολίτη Ιεραπύτνης και Σητείας Ευγένιο. Στις 25 Ιουνίου του ίδιου έτους χειροτονήθηκε Διάκονος, στο Καθολικό της ίδιας Μονής. Στις 17 Μαΐου 1998, χειροτονήθηκε Πρεσβύτερος και χειροθετήθηκε Αρχιμανδρίτης στον Ιερό Καθεδρικό Ναό Αγίας Φωτεινής Ιεράπετρας από τον Μητροπολίτη Ευγένιο. 
Ανέλαβε καθήκοντα Πρωτοσυγκέλλου της Ιεράς Μητροπόλεως Ιεραπύτνης και Σητείας, κατόπιν προτάσεως του Μητροπολίτου Ευγενίου, θέση την οποία διατήρησε έως της εκλογής του. Ακόμα, έχει διατελέσει Γραμματέας της Ιεράς Μητροπόλεως Ιεραπύτνης και Σητείας, Γραμματέας του Μητροπολιτικού Συμβουλίου ως άνω Ιεράς Μητροπόλεως, Ηγουμενοσύμβουλος της Ιεράς Μονής Τοπλού και μέλος του ΔΣ του Κοινωφελούς Ιδρύματος της Ιεράς Μητροπόλεως «Παναγία η Ακρωτηριανή» και της ΜΚΟ της Εκκλησίας Κρήτης «ΦΙΛΟΞΕΝΙΑ».
Παράλληλα με τα καθήκοντά του στην Πρωτοσυγκελλία της Ιεράς Μητροπόλεως, από το 2001, υπηρέτησε την Ιερά Επαρχιακή Σύνοδο της Εκκλησίας της Κρήτης ως Κωδικογράφος της (2001-2005), ως εκλεγμένος παμψηφεί Υπογραμματέας (2005-2010) και ως εκλεγμένος παμψηφεί Αρχιγραμματέας (2010-2016). Από το 2003 έως το 2006 διετέλεσε Γραμματέας Εκδόσεως του Δελτίου της Εκκλησίας Κρήτης «Απόστολος Τίτος» και από το 2006 έως το 2010 διετέλεσε Διευθυντής Εκδόσεως του Δελτίου.
Στις 12 Οκτωβρίου 2016, εξελέγη παμψηφεί από την Ιερά Επαρχιακή Σύνοδο της Εκκλησίας της Κρήτης, Μητροπολίτης Ιεραπύτνης και Σητείας. Χειροτονήθηκε Επίσκοπος, στις 17 Οκτωβρίου 2016, στον Μητροπολιτικό Ναό Αγίου Μηνά Ηρακλείου από τον Αρχιεπίσκοπο Κρήτης Ειρηναίο με τη συμμετοχή των Μητροπολιτών της Εκκλησίας Κρήτης. Ενθρονίστηκε  στις 20 Νοεμβρίου 2016, με την Τελετή να λαμβάνει χώρα στον Καθεδρικό Ιερό Ναό Αγίας Φωτεινής της Ιεράπετρας.
Γιούρι Λισιάνσκι

Τιμές

Ένας αριθμός σημείων ανά τον κόσμο έχουν πάρει το όνομά του: Το νησί Λισιάνσκι στα Βορειοδυτικά Νησιά της Χαβάης, μια χερσόνησος της Νήσου Μπαράνοφ στην Αλάσκα, ένας κόλπος, ένα ποτάμι, ένα στενό και ένα ακρωτήριο στη Βόρεια Αμερική, ένα υποθαλάσσιο βουνό στο Οχοτσκική θάλασσα, και μια χερσόνησος κατά μήκος της Οχοτσκικής θάλασσας.
Δήμος Νάξου

Ο Δήμος Νάξου ήταν δήμος του νομού Κυκλάδων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νάξου & Μικρών Κυκλάδων. Καταλάμβανε το δυτικό τμήμα της Νάξου. Περιλάμβανε τη Χώρα Νάξου, (πρωτεύουσα), και τα πεδινά χωριά της Νήσου. Αριθμεί (πραγματικό) πληθυσμό 12.089 κατοίκους. Ιστορικά ο Δήμος Νάξου σαν διοικητική διαίρεση με διάφορες συνθέσεις οικισμών και κοινοτήτων υπήρξε από το 1935 έως το 1912 και από το 1947 έως το 2010.
Παγκόσμια Ομοσπονδία Τοιχοσφαίρισης

Η Παγκόσμια Ομοσπονδία Τοιχοσφαίρισης είναι ο οργανισμός που διοικεί παγκόσμια την Τοιχοσφαίριση. Η Παγκόσμια Ομοσπονδία Τοιχοσφαίρισης είναι αναγνωρισμένη από την Διεθνής Ολυμπιακή Επιτροπή (IOC) ως η Διεθνής Ομοσπονδία Τοιχοσφαίρισης. Επιπλέον είναι μέλος της Ένωσης των Αναγνωρισμένων από τη ΔΟΕ Διεθνών Αθλητικών Ομοσπονδιών (ARISF).
Έδρα της ομοσπονδίας είναι το Χέιστινγκς στην Αγγλία. 
Η ομοσπονδία προσπαθεί ώστε η τοιχοσφαίριση να ενταχθεί στο πρόγραμμα των Ολυμπιακοί Αγώνες για τους Θερινοί Ολυμπιακοί Αγώνες 2024, μετά την αποτυχία ένταξης του αθλήματος στους Θερινοί Ολυμπιακοί Αγώνες 2020.
Τσόλε μπατούρε

Το Τσόλε μπατούρε (χίντι: छोले भटूरे, παντζάμπι: ਛੋਲੇ ਭਟੂਰੇ), είναι ένα πιάτο από το Παντζάμπ της Ινδικής υποηπείρου. Είναι συνδυασμός τσάνα μασάλα (πικάντικα λευκά ρεβίθια) και μπατούρα, τηγανητό ψωμί που παρασκευάζεται με αλεύρι μάιντα (μαλακό σιτάρι).
Το τσόλε μπατούρε τρώγεται ως πρωινό. Μερικές φορές συνοδεύεται με λάσσι, ωστόσο μπορεί να είναι επίσης φαγητό του δρόμου ή πλήρες γεύμα. Τέλος, μπορεί να συνοδεύεται από π.χ. κρεμμύδια, καρότο τουρσί, πράσινο τσούτνεϊ και ατσάαρ.
Αλ Κορ ΣΚ

Ποδόσφαιρο

Η ποδοσφαιρική ομάδα αγωνίζεται στο Al-Khor SC Stadium, χωρητικότητας 12000 θεατών.
Αραπόβατσα

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Κατανομή του πληθυσμού ανά εθνότητα (1991)

Το 1991, οι 115 κάτοικοι του χωριού ήσαν στο σύνολό τους Σέρβοι.
Ιάσων Σωζόμενος

Ο Ιάσων Σωζόμενος ήταν Έλληνας λόγιος του 16ου αιώνα.

Βιογραφικά στοιχεία

Πιθανώς εγγονός του Ιωάννη.
Ήταν φιλόσοφος και διδάσκαλος της θεολογίας. Είχε άριστες ρητορικές ικανότητες. Δίδαξε ρητορική και άλλα μαθήματα στο Ελληνικό Φροντιστήριο της Ρώμης. Έγινε θησαυροφύλακας στην αρχιεπισκοπή Κερκύρας.

Συγγράμματα

Έγραψε εξήγηση στην ποιητική του Αριστοτέλη, λόγους εγκωμιαστικούς και άλλα.
TV Plus

Ιστορία

Ξεκίνησε να λειτουργεί δοκιμαστικά τον Οκτώβριο του 1988. Ωστόσο υπήρξαν πολλές αντιδράσεις κατά τη διάρκεια της λειτουργίας του λόγω του κρατικού τηλεοπτικού μονοπωλίου στην Ελλάδα την εποχή εκείνη. Τον πρώτο χρόνο άλλαξε πολλές συχνότητες εκπομπής.
Με την πρώτη αλλαγή της συχνότητας το κανάλι μετονομάστηκε σε Ελεύθερη Τηλεόραση Δήμου Πειραιά συγχωνεύοντας προσωρινά στην ίδια συχνότητα έναν ακόμα νέο σταθμό ο οποίος λειτούργησε για πολύ μικρό χρονικό διάστημα, την Ανεξάρτητη Τηλεόραση των Αθηνών όπου εμφανίστηκε για πρώτη φορά ο δημοσιογράφος Θέμος Αναστασιάδης.
Η λειτουργία του εμποδίζονταν διαρκώς με αποτέλεσμα να εμφανίζεται στους τηλεοπτικούς δέκτες ανά χρονικά διαστήματα και να εξαφανίζεται. Τελικά τον Ιούνιο του 1989 μετονομάζεται ξανά σε TV Plus και αφού άλλαξε αρκετές συχνότητες εκπομπής προκειμένου να μεταδίδει όσο το δυνατόν καλύτερο τηλεοπτικό σήμα, βγαίνει στον αέρα και αποφασίζεται η λειτουργία του ως συνδρομητικό κανάλι μέσω λήψης καλωδιακού αναλογικού αποκωδικοποιητή.
Τον Φεβρουάριο του 1993 σταμάτησε να λειτουργεί, εξαιτίας οικονομικών ατασθαλιών της διεύθυνσης του σταθμού, ενώ η συχνότητά του (δίαυλος 33 UHF), καταλήφθηκε τον Σεπτέμβριο του ίδιου έτους από την τότε νεοϊδρυθείσα τηλεόραση του ΣΚΑΪ (η οποία το 1999 μετατράπηκε στον σημερινό ALPHA), με αναλογική εκπομπή από την Πάρνηθα.

Πρόγραμμα

Κατά την περίοδο των δοκιμαστικών εκπομπών (από τον Ιούνιο έως τον Οκτώβριο του 1989) το κανάλι μετέδιδε ελεύθερα μία ξένη ταινία κάθε βράδυ στις 10 καθώς και πληροφορίες για κινηματογράφους, πολιτιστικά γεγονότα κλπ νωρίτερα. Το πρόγραμμα αυτό ήταν το πρώτο μη κρατικό ελληνικό πρόγραμμα που μεταδόθηκε στην Αττική, σπάζοντας το μονοπώλιο της ΕΡΤ.
Μετέδιδε ταινίες από τον διεθνή κινηματογράφο, ενώ ανά διαστήματα μετέδιδε και οικολογικά μηνύματα, ενώ μέρος του προγράμματός του κάλυπτε η αναμετάδοση του πολύ δημοφιλούς τότε δορυφορικού αγγλικού καναλιού Super Channel.
Μιχάλης Μορφής

Βιογραφικό

Ο Μορφής γεννήθηκε στις 15 Ιανουαρίου του 1979 στην Λευκωσία, έχει ύψος 183 εκατοστά και αγωνίζεται από την αρχή της καριέρας του στον ΑΠΟΕΛ έχοντας κατακτήσει αρκετούς τίτλους με την γαλαζοκίτρινη φανέλα. Με την εθνική ομάδα της Κύπρου έχει από το 2001, όταν και πραγματοποίησε το ντεμπούτο του, 20 συμμετοχές. Από το καλοκαίρι του 2010 ο Μιχάλης Μορφής αγωνίζεται στην ΠΑΕΕΚ Κερύνειας ομάδα 2ης κατηγορίας στην Κύπρο.
Αγία Παρασκευή Δράμας

Κάτοικοι του χωριού

Η Αγία Παρασκευή κατοικείται από προσφυγικές οικογένειες, οι οποίες προέρχονται από πόλεις και χωριά της Ανατολικής Θράκης : α) Σαράντα εκκλησιές και τα χωριά της περιοχής τους : Γέννα, Σκεπαστό, Σαμάκοβο κ.ά. β) Κεσσάνη και το χωριό της περιοχής της : Αχούρια, γ) Αδριανούπολη και το χωριό της : Τρούλια και δ) από τα χωριά : Σιδηροχώρι, Ιμβράσο.
Επίσης, εγκαταστάθηκαν με μεταδημότευση, το 1940 από την κοινότητα Θόλου μια οικογένεια, πρώην προσφυγική από τα Φάρασα της Καππαδοκίας, και το 1956, από την κοινότητα Κουδουνίων μια οικογένεια ποντιακής καταγωγής

Ο πολιτιστικός σύλλογος και τα έθιμα

Στο Δ.Δ. υπάρχει ο Μορφωτικός Πολιτιστικός Σύλλογος Αγίας Παρασκευής «Ορφέας», ο οποίος ιδρύθηκε το 1983 με σκοπό μέσα από την διατήρηση της παράδοσης να διατηρηθεί και να ανυψωθεί το πολιτιστικό επίπεδο των κατοίκων του χωριού. Το έθιμο που υπάρχει στην Αγία Παρασκευή είναι :
Αϊ Γιάννης ο Κλήδονας
Γίνεται στης 24 Ιουνίου στο προαύλιο χώρο του Δημοτικού Σχολείου της Αγίας Παρασκευής, ή στην κεντρική πλατεία του Διαμερίσματος. Χρονολογείται από το 1924 και αποτελεί λαϊκή μαντική διαδικασία,
από τις πιο τελετουργικές όλων των παραδόσεων του τόπου μας, σύμφωνα με την οποία αποκαλύπτεται στις άγαμες κοπέλες η ταυτότητα του μελλοντικού τους συζύγου και έχει τις ρίζες του στην αρχαιότητα.

Γιορτή της Αγίας Παρασκευής

Κάθε χρόνο στης 26 Ιουλίου γιορτάζεται η μνήμη της πολιούχου του χωριού Μεγαλομάρτυρος Αγίας Παρασκευής. Την παραμονή της εορτής το απόγευμα μετά τον Μέγα Πανηγυρικό εσπερινό στον Ιερό Ναό της Αγίας Παρασκευής γίνεται η περιφορά της εικόνας. Κατόπιν παρουσιάζονται παραδοσιακοί χοροί από τους πολιτιστικούς συλλόγους του Δήμου. Ακολουθεί λαϊκό γλέντι στην πλατεία του χωριού. Ανήμερα της εορτής το πρωί γίνεται πανηγυρική Θεία Λειτουργία και το απόγευμα συνεχίζονται οι παραδοσιακοί χοροί από τους Πολιτιστικούς Συλλόγους.
Ελισάβετ η Κουμάνα

Βιογραφία

Ήταν κόρη του Κέτεν (ή του Σεϋχάν), χάνου των Κουμάνων.
Οίκος του Μπγιέλμπο

Ο Οίκος του Μπγιέλμπο, σουηδικά: Bjelbo ή Bjälbo ätten, ή Οίκος του Φόλκουνγκ είναι ένας δυναστκός οίκος της Σουηδίας που έξι μέλη του έγιναν βασιλείς της Σουηδίας και ένας της Δανίας. Τρεις από αυτούς ήταν ταυτόχρονα και της Νορβηγίας. Ηγεμόνευσαν από τον 13ο ως τον 14ο αι. Άλλα μέλη έγιναν γιαρλ της Σουηδίας ή επίσκοποι στο Λίνκεπινγκ (Οστεργκότλαντ).
Αδελφοί Χαΐτογλου

Ιστορία

Η εταιρεία ιδρύθηκε το 1924 από τα τρία αδέλφια, τον Ελευθέριο, τον Κωνσταντίνο και τον Σάββα Χαϊτόγλου, που ήταν αρχικά Έλληνες πρόσφυγες από το Ικόνιο της Μικράς Ασίας. Το 1931 η εταιρεία μετακόμισε από ένα μικρό εργαστήριο στο κέντρο της Θεσσαλονίκης σε μια ευρύτερη εγκατάσταση στα περίχωρα της πόλης και μετακόμισε και πάλι το 1962 στο Καλοχώρι, όπου εξακολουθεί να εδρεύει μέχρι της παρούσης. Η εταιρεία επέκτεινε τις πωλήσεις της στη Νότιο Ελλάδα στις αρχές της δεκαετίας του '50. Την ίδια περίοδο εισήγαγε η επωνυμία Μακεδονικός χαλβάς, αρχικά για να διαφοροποιήσει το προϊόν και να τονίσει την καταγωγή του. Η εταιρεία ξεκίνησε την εξερεύνηση σε αγορές του εξωτερικού στη δεκαετία του '70. Οι Αφοί Χαϊτόγλου στόχευσαν αρχικά στις στην ελληνική διασπορά στη Γερμανία, τις Ηνωμένες Πολιτείες και την Αυστραλία.

Απαγωγή

Οι αδελφοί έλαβαν εκτεταμένη κάλυψη από τις ειδήσεις το 1995, όταν ο γενικός διευθυντής Αλέξανδρος Χαϊτόγλου απήχθη και κρατήθηκε όμηρος μέχρις ότου η οικογένειά του πλήρωσε 260.000.000 δραχμές λύτρα. Ο Βασίλης Παλαιοκώστας, Έλληνας εγκληματίας και ο αδελφός του Νίκος καταδικάστηκαν για την απαγωγή και καταδικάστηκαν σε 25 χρόνια φυλάκισης.
Πίνακας μεταλλίων Θερινών Ολυμπιακών Αγώνων 2012

Ο Πίνακας μεταλλίων των Θερινών Ολυμπιακών Αγώνων του 2012 είναι μία λίστα της Διεθνούς Ολυμπιακής Επιτροπής η οποία κατατάσσει τις χώρες με βάση τον αριθμό των μεταλλίων που κατέκτησαν στους Θερινούς Ολυμπιακούς Αγώνες του 2012.
Συνολικά, 10.820 αθλητές έλαβαν μέρος σε 302 αγωνίσματα των 29 αθλημάτων που πραγματοποιήθηκαν στο Λονδίνο, από 27 Ιουλίου έως 12 Αυγούστου 2012.
85 από τις 204 χώρες που έλαβαν μέρος κέρδισαν από ένα έστω μετάλλιο και 54 κέρδισαν έστω ένα χρυσό. Για πρώτη φορά στην ιστορία των Ολυμπιακών Αγώνων, η Γκαμπόν, η Γουατεμάλα, η Γρενάδα, η Κύπρος, το Μαυροβούνιο, το Μπαχρέιν και η Μποτσουάνα κέρδισαν κάποιο μετάλλιο, με αυτό της Γρενάδας να είναι χρυσό.
Μαργαρίτα του Λουξεμβούργου

Βιογραφία

Η Μαργαρίτα γεννήθηκε στις 15 Μαΐου 1957 στο Κάστρο Μπέτσντορφ και είναι το τέταρτο παιδί και η δεύτερη κόρη του Ιωάννη, Μέγα Δούκα του Λουξεμβούργου και της Πριγκίπισσας Ιωσηφίνας Καρλότας του Βελγίου και δίδυμη αδελφή του Πρίγκιπα Ιωάννη του Λουξεμβούργου.
Εκπαιδεύτηκε στο Μεγάλο Δουκάτο, όπου σπούδασε στο Ευρωπαϊκό Σχολείο του Λουξεμβούργου (ESL), στο Βέλγιο, τη Μεγάλη Βρετανία και τις Ηνωμένες Πολιτείες. Μιλάει Λουξεμβουργιανά, Γαλλικά, Αγγλικά και Γερμανικά, αφού έχει περάσει σε πολλές χώρες ως φοιτήτρια ή τουρίστρια. Έχει αποκτήσει διδακτορικό δίπλωμα στις κοινωνικές επιστήμες. 
Η Μαργαρίτα είναι προστάτιδα της Διεθνής Δυσλεξίας. Είναι επίσης η προστάτιδα του Princess Margaretha Luxembourgeois Girl Guides of Leudelange και του Crèche de Luxembourg.
Ταξιδεύει συχνά ανάμεσα σε Λίχτενσταϊν, Λουξεμβούργο και Βρυξέλλες, όπου παρευρίσκεται σε συνέδρια και συναντήσεις που σχετίζονται με την ΕΕ-ΜΚΟ στην οποία εξακολουθεί να συμμετέχει ενεργά. Άλλα ταξίδια περιλαμβάνουν επισκέψεις στο εξωτερικό με το σύζυγό της, όπως η επίσκεψή τους στο Πανεπιστήμιο του Ντάλας το 2011, όπου το ζευγάρι φιλοξενήθηκε και έδωσε συνέντευξη στην πανεπιστημιούπολη.
Τα κύρια ενδιαφέροντα αναψυχής είναι αθλητικές δραστηριότητες περιλαμβάνουν ιππασία, σκι, τένις, κυνήγι, ανάγνωση και σύγχρονη και κλασσική μουσική. Η ανάγνωση της δίνει έμφαση στις ιστορικές βιογραφίες και τα πνευματικά έργα.
Το 2011 ο Μέγας Δούκας Ερρίκος αποφάσισε ότι και οι θηλυκοί απόγονοί του θα απολαμβάνουν πλέον το δικαίωμα διαδοχής στο θρόνο ανεξάρτητα από το φύλο, σύμφωνα με τις απόλυτες αρχές.
Κρατώνας του Καλαχάρι

Ο κρατώνας του Καλαχάρι είναι κρατώνας, παλιό και σταθερό τμήμα της ηπειρωτικής λιθόσφαιρας, το οποίο καταλαμβάνει μεγάλες μερίδες της Νότιας Αφρικής, της Μποτσουάνα, της Ναμίμπια και της Ζιμπάμπουε. Αποτελείται από δύο κρατώνες που χωρίζονται από την ζώνη Λιμπόπο: το μεγαλύτερο κρατώνα Κααπβάαλ προς τα νότια και το μικρότερο κρατώνα της Ζιμπάμπουε προς τα βόρεια. Η ζώνη Ναμάκουα είναι το νότιο περιθώριο του κρατώνα Κααπβάαλ.
Μέρη του κρατώνα του Καλαχάρι βρίσκονται τώρα στην Ανατολική (Κρατώνας Γκρουνεχόγκνα) και στη Δυτική Ανταρκτική (Χάαγκ Νούνατακς) και στις Νήσους Φώκλαντ. Το όνομα εισήχθη για πρώτη φορά από τον Κλίφορντ το 1970.

Σχηματισμός

Ακολουθώντας μια ορολογία που εισήχθη το 2008, ο αρχαϊκός-παλαιοπρωτεροζωικός πυρήνας του κρατώνα ονομάζεται Πρωτοκαλαχαρικός κρατώνας. Αυτός ο πυρήνας, ο συσσωρευμένος Μεσοπρωτεροζωικός φλοιός και τα διασκορπισμένα μη Αφρικανικά θραύσματα συνθέτουν το κρατώνα Καλαχάρι. Πριν από την Παναφρικανική Ορογένεση, ο κρατώνας Καλαχάρι ήταν πολύ μεγαλύτερος από αυτόν που είναι σήμερα.
Άρτον και θεάματα

Η ιστορική φράση, αλλά και σημερινή διεθνής έκφραση «άρτον και θεάματα» ανάγεται στη ρωμαϊκή περίοδο και προέρχεται από τη λατινική φράση panem et circenses.
Κατά τον Γιουβενάλη, διάσημο Ρωμαίο σατυρικό ποιητή, ο αυτοκράτορας προσέφερε στο λαό σιτάρι (ψωμί) και θεάματα στο αμφιθέατρο (στην πρώιμη βυζαντινή περίοδο, στον ιππόδρομο) με σκοπό να τους αποσπά από τα μεγάλα προβλήματα της κοινωνίας.
Σήμερα χρησιμοποιείται αυτή η έκφραση σε περιπτώσεις πολιτικής εξαθλίωσης ενός λαού, που αρκείται μόνο σε εφήμερες απολαύσεις - διασκεδάσεις, τις οποίες βεβαίως παρέχουν οι πολιτικοί προς αποτροπή της προσοχής των πολιτών (της κοινής γνώμης) από την κακή κατάσταση των πραγμάτων της Πολιτείας ή προς αντιμετώπιση σημαντικών προβλημάτων με επικείμενη λύση διάφορη από τη θέληση των πολιτών.
Δημοσιογραφικά η φράση αυτή έχει σήμερα ευρύτατη διάδοση διεθνώς. Ισπανοί εκπρόσωποι της διανόησης κατά το 19ο και 20ό αιώνα προέβαλαν το αντίστοιχο "άρτον και ταυρομαχίες" (ισπ. pan y toros).
Φοντ Κανί

Γεωγραφία

Το Φοντ Κανί βρίσκεται νοτιοδυτικά της Δομινίκας και βορειοδυτικά του Αγίου Γεωργίου. Βρίσκεται νότια της Κοσράν και βόρεια της Μορν Προσπέρ, βορειοανατολικά της Ροζό και νοτιοδυτικά της Λωντά και δυτικά της Γούττεν Γουέιβεν.
Χρήστος Κατσώτης

Βιογραφία

Έχει στο ενεργητικό του πολλούς αγώνες για το εργατικό κίνημα.
Ως υπάλληλος ξενοδοχείου, δραστηριοποιήθηκε στους κόλπους της Αριστεράς, έγινε μέλος του Ε.Γ. του ΠΑΜΕ, και διετέλεσε μέλος του προεδρείου του Εργατικού Κέντρου Αθήνας και πρόεδρος της Ένωσης Ξενοδοχοϋπαλλήλων της πρωτεύουσας. Επίσης, εξελέγη μέλος της Κεντρικής Επιτροπής του ΚΚΕ, με τελευταία επανεκλογή το 2013.
Εξελέγη για πρώτη φορά βουλευτής Β΄ Αθηνών του ΚΚΕ στις  Μαΐου και του Ιουνίου του 2012 και επανεξελέγη στις εκλογές του Ιανουαρίου του 2015 συγκεντρώνοντας 19.242 ψήφους καθώς και στις εκλογές του Σεπτεμβρίου της ίδιας χρονιάς.
Ως βουλευτής, μετέχει στην Επιτροπή για την Παρακολούθηση του Συστήματος Κοινωνικής Ασφάλισης και στη Διαρκή Επιτροπή Κοινωνικών Υποθέσεων.